Nemi (sarjakuva)

Nemi on Lise Myhren piirtämä norjalainen sarjakuva, jonka päähenkilö on mustiin pukeutuva ja epäsovinnainen goottityttö Nemi. Sarja alkoi vuonna 1997 ja saavutti nopeasti suosiota etenkin Pohjoismaissa. Suomeen sarja tuli vuonna 1999 alunperin Myrkky lehdessä, ja nykyään sitä julkaistaan päivittäin muun muassa Ilta-Sanomissa ja perjantaisin Metrossa. Suomeksi on tähän mennessä ilmestynyt myös yksitoista Nemi-albumia ja kuusi Nemi-sarjakuvakirjaa. Viimeisin julkaistiin syksyllä 2011.

Lise Myhre on kertonut suureksi esikuvakseen ruotsalaisen Charlie Christensenin sarjakuvan Aarne Ankka. Eräänlainen Nemin alkumuoto oli Myhren lyhytikäinen sarjakuva Anne Anka, jonka räväkkä päähahmo oli Christensenin ankan naispuolinen vastine.

Nemin koko nimi on Nemi Montoya. Hänen etunimensä on lainattu Italiassa sijaitsevalta Nemijärveltä ja sukunimensä kirja- ja elokuvahahmo Inigo Montoyalta, joka esiintyi alun perin William Goldmanin fantasiaromaanissa The Princess Bride.

Päähenkilöt

 Nemi Montoya on noin 25-vuotias, tupakoiva, baareissa viihtyvä ja miehiä iskevä nuori nainen. Nemi pukeutuu yleensä vain mustiin (hänellä on vain muutamissa stripeissä ollut päällään jotain violettia, viininpunaista tai raidallista) ja kuuntelee metallimusiikkia. Muista sarjakuvan henkilöistä poiketen hänellä on täysin valkoinen iho. Anarkistinen Nemi vastustaa turkiksia, tupakointikieltoja, jalkapalloa, hallitusta ja hänen elämännäkemyksensä on hyvin pessimistinen, mutta välillä myös myönteisellä tavalla lapsellinen. Hän on myös vegetaristi, sillä "eihän Nasua saa syödä". Hän rakastaa myös suklaata ja tequilaa. Hänen asuntonsa on useimmiten kuin kaatopaikka ja hän pakoilee TV-lupatarkastajaa. Nemi pitää Alice Cooperista, W.A.S.P.:stä, Tarusta sormusten herrasta, Sandmaneista (Nemi on rakastunut päähenkilöön) ja Batmanista. Aikuiseksi kasvamista pelkäävä Nemi uskoo kaikenlaiseen fantasiaan, kuten lohikäärmeisiin ja tonttuihin. Itse Joulupukinkin hän tapaa eräässä albumissa. Lempieläimekseen Nemi on maininnut vyötiäisen ja lohikäärmeen. Myös muut Nemin perheenjäsenet ovat mustavalkoisesti piirrettyjä gootteja, lukuun ottamatta hänen äitipuoltaan, joka on turkiksiin pukeutuva vaaleaverikkö. Horoskoopiltaan Nemi on skorpioni.
 Anu (joskus myös Sini tai Heidi, ) on Nemin paras ystävä, jolla on siniset hiukset ja paljon huolia. Toisin kuin Nemin, Anun rooli sarjakuvassa on olla lähempänä niin kutsuttua tavallista ihmistä. Hän on vastuuntuntoinen, jalat maassa oleva ja työssä käyvä ihminen. Hänen outo tapansa on pitää Leoa valveilla yöisin puhumalla asioita, joita hän ei ole ehtinyt päivällä sanoa. Anu on yksinhuoltaja tyttärelleen, jonka hän sai ulkomaanmatkan jälkeen.
  Grimm on Nemin poikaystävä, jonka kanssa Nemi asuu yhdessä. Grimm on pitkä ja harteikas ja hyvin tyyni henkilö. Grimmillä on pitkät, mustat, kiharat hiukset sekä parransänki. 
  Leo on Anun entinen poikaystävä, joka on normaali töissä käyvä aikuinen mies. Hän joutuu usein kuuntelemaan tyttöystävänsä ongelmia, muttei ymmärrä niistä usein mitään. Hän ei juo, mutta silloin kun tulee otettua muutama, saattaa hän menettää muistinsa.
 Timo () on Anun (entinen) poikaystävä, joka on työtön muusikko.
 Ofelia on Nemin ja Anun ystävä ja pessimistinen taiteilija. Hän on ruumiinrakenteeltaan tukevampi ja pukeutuu aina ruskeaan mekkoon. Hänellä on pitkät ruskeat hiukset ja äärimmäisen pessimistinen asenne.
 Mio on Nemin pikkuveli, joka asuu isänsä luona ja uskoo maailmanlopun koittavan. Hän uskoo myös vakaasti ufojen tulevan maahan uudenvuodenaattona.
 Nemin isä on gootti kuten Nemikin. Hän pitää tyttärensä tavoin sarjakuvista ja saa Nemin usein tuntemaan itsensä pikkutytöksi. Nemin isä on eronnut Nemin äidistä. Ja sittemmin on eronnut myös tästä äitipuolesta ja elää tätä nykyä suhteessa miehen kanssa.
 Evilina on Nemin isän uusi entinen vaimo, joka on stereotyyppinen snobi äitipuoli helvetistä. Hän on hyvin rikas ja tarkka siisteydestä. Hän rakastaa Nemin elämäntyylin arvostelua ja käyttää turkiksia (joita Nemi vastustaa).

 Albumit 
Normaalikokoiset albumit 

 Valloittava goottityttö Nemi (2003, Egmont Kustannus Oy, , 50 sivua, suomennos: Ainomaria) Uusintapainos: Vapaa ja julma (2006)
 Valloittava goottityttö Nemi – talvi 2004 (2003, Egmont Kustannus Oy, , 50 sivua, suomennos: Ainomaria) Uusintapainos: Ilkeä tyttö (2006)
 Valloittava goottityttö Nemi – kesä 2004 (2004, Egmont Kustannus Oy, , 33 sivua, suomennos: Ainomaria)
 Valloittava goottityttö Nemi – syksy 2004 (2004, Egmont Kustannus Oy, , 30 sivua, suomennos: Ainomaria) 
 Valloittava goottityttö Nemi – kevät 2005 (2005, Egmont Kustannus Oy, , 30 sivua, suomennos: Ainomaria)
 Uusintapainos 3-5: Saalistava sulotar (2005, Egmont Kustannus Oy, , suomennos: Ainomaria) Sisältää albumit 3-5 vuosilta 2004-2005
 Valloittava goottityttö Nemi - kesä 2005 (2005, Egmont Kustannus Oy, , 46 sivua suomennos: Ainomaria) Uusintapainos: Onni yksillä, kesä kaikilla, 2008
 Valloittava goottityttö Nemi - syksy 2005 (2005, Egmont Kustannus Oy, , 48 sivua, suomennos: Ainomaria) Uusintapainos: Verkossa, 2008
 Valloittava goottityttö Nemi - talvi 2006 (2006, Egmont Kustannus Oy, , 48 sivua, suomennos: Ainomaria)
 Nemi 9 - Kevättä hampaissa (2006, Egmont Kustannus Oy, , 48 sivua,  suomennos: Ainomaria)
 Nemi 10 - Kesän kasvoja  (2006, Egmont Kustannus Oy, , sivuja 48, suomennos: Ainomaria)
 Nemi 11 - Outoja lintuja (2006, Egmont Kustannus Oy, , sivuja: 48, suomennos: Ainomaria)
 Nemi 12 - Kivilinnojen katveessa (2007, Egmont Kustannus Oy, , sivuja: 48, suomennos: Ainomaria)
 Nemi 13 - Nemi ihmemaassa (2007, Egmont Kustannus Oy, , sivuja 48, suomennos: Ainomaria)
 Nemi 14 - Lahjat jakoon... (2007, Egmont Kustannus Oy, , sivuja 48, suomennos: Ainomaria)
 Nemi 15 - Syyskapinaa (2008, Egmont Kustannus Oy, , sivuja 48, suomennos: Niina Simola)
 Nemi 16 - Jouluyöt ja juhlayöt (2008, Egmont Kustannus Oy, , sivuja 48, suomennos: Sanna Heiskanen ja Niina Simola)
 Nemi 17 - Piikikäs prinsessa (2009, Egmont Kustannus Oy, , sivuja 48, suomennos: Sanna Heiskanen)
 Nemi 18 - Kesän taikaa (2009, Egmont Kustannus Oy, , sivuja 48, suomennos: Sanna Heiskanen)
 Nemi 19 - Myrskyn silmä (2009, Egmont Kustannus Oy, , sivuja 48, suomennos: Sanna Kailanto)
 Nemi 20 - Kevään kaikuja (2010, Egmont Kustannus Oy, , sivuja 48, suomennos: Sanna Kailanto)
 Nemi 21 - Talven tullen (2010, Egmont Kustannus Oy, , suomennos: Sanna Kailanto)
 Nemi 22 - Tulta ja tappuraa (2011, Egmont Kustannus Oy, , suomennos: Sanna Kailanto)
 Nemi 23 - Toiselta planeetalta (2011, Egmont Kustannus Oy, , suomennos: Sanna Kailanto)
 Nemi 24 - Piikit pystyssä (2012, Egmont Kustannus Oy, , suomennos: Sanna Kailanto)
 Nemi 25 - Villi ja Vakaa (2012, Egmont Kustannus Oy, , suomennos: Auli Salomaa)
 Nemi 26 - Nemin Joukot (2013, Egmont Kustannus Oy, )
 Nemi 27 - Nemin Taikaa (2013, Egmont Kustannus Oy)
 Nemi 28 - Voimanainen (2014, Egmont Kustannus Oy)
 Nemi 29 - Juhlien aikaan (2014, Egmont Kustannus Oy)
 Nemi 30 - Kuin lumottuna (2015, Egmont Kustannus Oy)
 Nemi 31 - Vastatuuleen (2015, Egmont Kustannus Oy)
 Nemi 32 - Ruusuilla tanssien (2016, Egmont Kustannus Oy)
Nemi 33 - Kylmää Kyytiä (2016, Egmont Kustannus Oy)
Nemi 34 - Tuulten Viemää (2017, Egmont Kustannus Oy)
Nemi 35 - Suuria Salaisuuksia (2017, Egmont Kustannus Oy)
Nemi 36 - Elämän Tyrskyissä (2018, Egmont Kustannus Oy)
Nemi 37 - Vastavirtaan (2018, Egmont Kustannus Oy)
Nemi 38 - Yliluonnollista! (2019, Egmont Kustannus Oy)
Nemi 39 - Asenne ratkaisee (2019, Egmont Kustannus Oy)
Nemi 40 - Arjen pakoilua (2020, Egmont Kustannus Oy)
Nemi 41-  Valoa Pimeään! (2020, Egmont Kustannus Oy)
Nemi 42 - Vanhaan hyvään aikaan (2021, Egmont Kustannus Oy)
Nemi 43 - Oudoilla poluilla (2021, Egmont Kustannus Oy)
Nemi 44 - Kuin kala vedessä (2022, Egmont Kustannus Oy)
Nemi 45 - Piru Irti? (2022, Egmont Kustannus Oy)
Nemi 46 - Onni onnettomuudessa (2023, Egmont Kustannus Oy)
Nemi 47 - Korkealta ja kovaa (2023, Egmont Kustannus Oy)
Nemi 48 - Kuumaa kauneutta
Nemi 49 - Perhe on paras.

 Kokoelma-albumit 







Lähteet

 Aiheesta muualla 
 Nemi-sarjakuvan virallinen sivu. 
 Nemin virallinen englanninkielinen sivu. 
 Nemi Arktinen Banaani -kustantamon sivuilla .
 Vesa Kataisto: Parhaat ystävättäret Nemi ja Lise . Kvaak.fi 28.11.2003.
 Reima Mäkinen: Paksu Nemi. Kvaak.fi 1.12.2005.
 Sippo Mentunen: Mustaa väreissä. Kvaak.fi 23.3.2008.
 Anne Muhonen: Outoja lintuja. Kvaak.fi 18.11.2006.
 Jarkko Sikiö: Goottivalkyria. Kvaak.fi 2.1.2010.
 Lauri Frosti: Negatiivisuus on positiivista! Kvaak.fi 4.12.2012.

Luokka:Norjalainen sarjakuva
Luokka:Strippisarjakuva